Diari Oficial de la Generalitat Valenciana


Sumari del DOGV 6476, del 09-03-2011 (2011/2712)

RESOLUCIÓ de 3 de març de 2011, de la Direcció General d'Administració Autonòmica, per la qual s'adjudiquen destinacions a les persones participants en el Concurs número 73/2010, per a la provisió de llocs de treball de naturalesa funcionarial, grup E, sector administració general.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6476

Data del DOGV
:   09-03-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/2712


Data del document
:   03-03-2011

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * funcionari

RESOLUCIÓ de 3 de març de 2011, de la Direcció General d'Administració Autonòmica, per la qual s'adjudiquen destinacions a les persones participants en el Concurs número 73/2010, per a la provisió de llocs de treball de naturalesa funcionarial, grup E, sector administració general. [2011/2712]
Per Resolució de 14 de juny de 2010, de la Direcció General d'Administració Autonòmica, es va convocar Concurs de provisió número 73/2010, per a la provisió de llocs de treball de naturalesa funcionarial, grup E, sector administració general (DOCV número 6291, de 17 de juny de 2010), la qual va ser posteriorment modificada per resolucions de 15 de juliol de 2010 (DOCV 6316, de 22 de juliol de 2010), de 12 de novembre de 2010 (DOCV 6401, de 19 de novembre de 2010) i de 2 de febrer de 2011 (DOCV 6455, de 8 de febrer de 2011).
Finalitzada l'avaluació dels mèrits del personal participant i la resta de tràmits d'execució de la convocatòria, la Comissió de Valoració va formular proposta definitiva d'adjudicació, en compliment del que preveu la base vuitena de l'esmentada convocatòria.
De la mencionada proposta, s'ha exclòs d'ofici el participant José Raúl Albert Sempere, per haver perdut la condició de funcionari de carrera de l'administració de la Generalitat, per jubilació.
Per tant, en exercici de les competències atribuïdes a aquesta Direcció General, per l'article 14 del Decret 206/2009, de 13 de novembre, del Consell, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
Primer. Adjudicació dels llocs de treball
Fer públiques les puntuacions obtingudes per les persones participants en el Concurs general de provisió número 73/2010, de llocs de treball de naturalesa funcionarial, grup E, sector administració general, i adjudicar, amb destinació definitiva, els llocs de treball relacionats en l'annex de la present resolució.
En compliment de l'objectiu 2 del I Pla d'Igualtat entre Dones i Hòmens de l'Administració de la Generalitat (2010-2012), es declara que en el present concurs de provisió han participat 199 dones i 116 hòmens, i han estat adjudicats 138 llocs de treball a dones, i 74 a hòmens.
Segon. Cessaments
El personal que ocupa lloc de treball i ha obtingut destinació en el present Concurs, cessarà d'ofici el dia 31 de març de 2011.
Igualment, cessarà d'ofici el 31 de març de 2011 el personal que estiga ocupant un lloc de treball adjudicat en el present concurs.
No obstant el que disposa l'apartat anterior, en el supòsit de no formalitzar la persona adjudicatària la presa de possessió, no es produirà el cessament del personal que ocupe lloc, bé amb destinació provisional o amb caràcter interí.
Tercer. Preses de possessió
L'acte de presa de possessió, a què queda convocat tot el personal relacionat en l'annex de la present resolució, tindrà lloc l'1 d'abril 2011, a les 09.00 hores, segons la província en què hagen obtingut destinació, a les seus següents:
a) Direcció Territorial de la Conselleria de Justícia i Administracions Públiques a Alacant, rambla Méndez Núñez, 41 (Torre Generalitat) 03992 Alacant.
b) Direcció Territorial de la Conselleria de Justícia i Administracions Públiques a Castelló, carrer Major, 78, 12323 Castelló de la Plana.
c) Conselleria de Justícia i Administracions Públiques, Direcció General d'Administració Autonòmica, Servei de Provisió de Llocs, carrer Miquelet, número 5, 2n, 46933 València.
Els efectes econòmics i administratius de la presa de possessió seran des del dia de la presa de possessió.
La present resolució posa fi a la via administrativa. I d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com amb els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, les persones interessades poden interposar recurs de reposició, amb caràcter potestatiu, davant de l'òrgan que l'ha dictada, en el termini d'un mes, comptador des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat Contenciós Administratiu de la ciutat de València, en el termini de dos mesos, comptadors de l'endemà de la publicació de la present resolució.
València, 3 de març de 2011.- La directora general d'Administració Autonòmica: Carmela Cots Soler.